Mustafa Hilmi Hadžiomerović
<s>Mustafa Hilmi ef.</s><s>Hadžiomerović (Kulen Vakuf, 1816. – 10. februara 1895.), bošnjački je teolog, prvi po redu reis-ul-ulema u razdoblju Austro-Ugarske.</s>

<s>Biografija 
Rodio se je u Kulen Vakufu 1816. godine.</s><s>Osnovno vjersko i opće obrazovanje stekao je u rodnom mjestu.</s><s>Kraće vrijeme učio je medresu u Prijedoru, a zatim došao u Gazi Husrev-begov hanikah 1833. godine.</s><s>U Hanikahu u Gazi Husrev-begovoj medresi učio je pred znamenitim muderisom Mehmed ef.</s><s>Kučukom, a potom je pohađao predavanja sarajevskog muftije Muhameda Sakir ef.</s><s>Muidovića i Muhamed ef.</s><s>Telalagića.</s>

<s>Godine 1837. otišao je u Istanbul u medresu Hekim Čelebi i nastavio nauke pred najpoznatijim alimima (vjerskim naučnicima) tog vremena, Vidinlijom i Denizlijom.</s><s>Nakon 15 godina naukovanja u Istanbulu, te kratkog muderiziranja u Bosanskom Novom, prihvaća mjesto muderisa Gazi Husrev-begove medrese u  Sarajevu, a godinu dana poslije biva imenovan za imama Arebi-atik džamije.</s>

<s>Iako je 1856. godine postavljen za sarajevskog muftiju, Mustafa Hilmi ef.</s><s>Hadžiomerović nije prekidao muderisku službu, kao sto će i kao reis-ul-ulema nastaviti držati predavanja sve do 1888. godine.</s><s>Vršeći muftijsku službu, izdao je veliki broj fetvi.</s><s>Okupacijska austro-ugarska uprava u jesen 1882. godine, imenovala ga je za prvog reis-ul-ulemu Islamske zajednice u Bosni i Hercegovini o čemu je car donio odluku 17. oktobra 1882. godine, dok je svečano ustoličenje obavljeno u rezidenciji Konak, u Sarajevu 15. decembra 1882. godine.</s>

<s>Iscrpljen dugogodišnjim radom, Mustafa Hilmi ef.</s><s>Hadžiomerović podnio je ostavku na položaj reis-ul-uleme 1893. godine, a umro je 10. februara 1895. godine.</s>

<s>Ne postoji nijedna fotografija reisu-l-uleme Hadžiomerovića.</s>

<s>Reference</s>

<s>Spoljašnje veze 
 Mustafa Hilmi Hadžiomerović, prvi reisu-l-ulema</s>

<s>Reis-ul-uleme
Biografije, Sarajevo</s>

